Timo Metsola

Timo Metsola (s. 4. heinäkuuta 1975 Espoo) on helsinkiläinen yrittäjä. Hän on Vuokraturva Oy:n toimitusjohtaja ja hallituksen puheenjohtaja sekä Vuokraturva-yhtiöt -konsernin perustaja ja pääomistaja.Vuokraturva.fi - Vuokraturvan tarina Lisäksi Metsola käyttää päätösvaltaa sijoitusyhtiöissä Asuntosalkku Oy, Asuntosalkku Suomi Oy ja Asuntosalkku Eesti Oy.Auratum Kiinteistöjen tiedote 3.2.2015   Hän on Suomen Vuokranantajat ry:n hallituksen jäsen ja Suomen Kiinteistönvälittäjäliiton vuokravälitysvaliokunnan puheenjohtajaVuokraturva.fi/yritys sekä Nordic Business Forum -tapahtumat järjestävän Nordic Business Group -konsernin hallituksen jäsen.Nordic Business Group

Metsola on opiskellut nuoruudessaan musiikkia.Kaupunkiuutiset 15.12.2016Kauppalehti Optio 10.12.2015 Hänen säveltämästään musiikista on julkaistu 2016 levy Lintuja tuulessa. Kappaleita levyllä esittävät muun muassa Sani, Pertti Jalonen ja Tapio Liinoja.Helsingin Sanomat 30.11.2016Kauppalehti 30.11.2016 Metsola laulaa levyllä itse kappaleet ”Pakoon itseltään”, ”Vanhat valokuvat” ja ”Maailma tänään”.Vuokraturvan tiedote 30.11.2016 Kauppalehti 2.12.2016 Vuonna 2017 julkaistiin toinen levy Kuiskaus, jolla esiintyvät edellä mainittujen lisäksi Arja Koriseva, Jouni Keronen, Hannu Lehtonen ja Mirkka Paajanen. Metsola laulaa levyllä itse kappaleen "Ei minnekään oo kiire". Vuonna 2018 julkaistiin Metsolan säveltämä ja sanoittama kappale "Jos rakkaus ois vesipisara", jota on kuunneltu suoratoistona yli miljoona kertaa. Kappale nousi marraskuussa 2018 Spotifyn Viral 50 –listan sijalle 4.

Metsola on harrastanut judoa, jossa paras saavutus on pronssimitali miesten Pohjoismaiden mestaruuskilpailuissa. Nykyään hän kuuluu Suomen Judoliiton hallitukseen.Judoliiton uutinen 26.11.2016 Sijoitusovi.com - Tyhjätaskusta mustan vyön asuntosijoittajaksi

Metsola on myös harrastanut shakkia. Hän pelasi 32 siirtoa kestäneen kaksinpelin suurmestari Garry Kasparovia vastaan Nordic Business Forum -tapahtumassa lokakuussa 2015.Vuokraturva.fi 31.10.2016  

Metsolan yhteiskunnallisia kannanottoja ovat olleet muun muassa ehdotus muuttotappiopaikkakuntien asuntojen romutuspalkkiosta sekä Metsolan itse kehittämien suurten sijoittajille verovähennyskelpoisten taloyhtiölainojen itsekriittinen vertaaminen ilmestyskirjan pedon luomiseen.

Lähteet

 Aiheesta muualla 
 Taipale, Taru: Asuntomarkkinoiden päivystävä dosentti. Talouselämä 27/2011. Artikkelin verkkoversio  (pdf)
 Hagelin, Heidi: Timo Metsola lopetti puhelimeen vastaamisen 12 vuotta sitten ja oppi jotain tärkeää. Taloussanomat 15.4.2017
 Kormilainen, Ville: Työ, treeni ja elämä – Superpomojen 24 tuntia. Kauppakamari, Prenton 2016. s. 69−76. 
 Jari Sarasvuo: Välähdyksiä pimeässä ja pimeitä välähdyksiä, s.273–274, 294 ja 308. Helsinki Otava 2015
 Jari Sarasvuo: Maltillista tuottoa hakeva pehmeäsydäminen asuntosijoittaja Sijoitusovi.fi 2017 
 Elo, Emil: Viime vuonna levyn julkaissut yrittäjä ansaitsi lähes puoli miljoonaa euroa Kauppalehti 1.11.2017
 Rantala, Juho-Pekka: Kesäkuun vieraana Vuokraturvan omistaja Timo Metsola Yle 14.6.2018

Luokka:Suomalaiset yrittäjät
Luokka:Suomalaiset yritysjohtajat
Luokka:Suomalaiset judokat
Luokka:Elävät henkilöt
Luokka:Vuonna 1975 syntyneet